## Pravilnik o označavanju pasa

### NN 162/2003 (15.10.2003.), Pravilnik o označavanju pasa

# MINISTARSTVO POLJOPRIVREDE I ŠUMARSTVA

2329

Na
temelju članka 17. stavka 8. Zakona o veterinarstvu (»Narodne novine«, broj
70/97. i 105/01.), ministar poljoprivrede i šumarstva donosi

## PRAVILNIK

### O OZNAČAVANJU PASA

Članak
1.

Ovim Pravilnikom
se propisuje način označavanja pasa, oblik obvezne oznake za pse te sadržaj i
oblik upisnika pasa.

Članak
2.

Psi
oštenjeni u razdoblju od 1. listopada 2003. godine moraju biti označeni
mikročipom, čiji broj mora biti uveden u evidenciju ovlaštene veterinarske
organizacije odnosno veterinarske ambulante privatne prakse ovlaštene za
cijepljenje pasa protiv bjesnoće (u daljnjem tekstu: privatna praksa).

Psi
oštenjeni u razdoblju do 1. listopada 2003. godine moraju biti označeni
markicom ili mikročipom.

Broj
propisane oznake psa mora biti upisan u Internacionalnu svjedodžbu o
cijepljenju pasa (u daljnjem tekstu: svjedodžba).

Svjedodžba
iz stavka 3. ovoga članka važeća je samo ako je pas označen mikročipom ili
markicom.

Članak
3.

Mikročip
za označavanje pasa mora odgovarati propisanim kriterijima (Prilog 1.
Pravilnika).

Mikročip
može aplicirati samo doktor veterinarske medicine.

Mikročip
se aplicira u potkožje, s lijeve strane, u središnjem području vrata.

Aplikacija
mikročipa je jednokratna, mikročip je trajan i prati psa od označavanja do
uginuća.

Članak
4.

Markica
za označavanje pasa mora biti kovinska, okruglog oblika, promjera 2,5 cm.

S
prednje strane markice mora biti istaknutim reljefom upisana oznaka Republike
Hrvatske, velikim tiskanim slovima »HR«, veličine 1 cm, iznad čega se upisuje
godina izdavanja mar­kice, a ispod oznake države upisuje se broj markice.

Sa
stražnje strane markice treba biti naveden naziv i telefonski broj ovlaštene
veterinarske organizacije odnosno privatne prakse koja je markicu izdala.

Članak 5.

Oštećeni odnosno nevažeći mikročip mora biti
nadomješten novim, pri čemu se stari broj mikročipa briše iz upisnika pasa i
upisuje novi broj.

Oštećena odnosno izgubljena markica mora biti nado­mješ­tena
novom, pri čemu se stari broj markice briše iz upisnika pasa i upisuje novi
broj.

Članak 6.

Očitavanje identifikacijskog broja s mikročipa
obavlja se pomoću odgovarajućeg čitača kojeg moraju posjedovati sve ovlaštene
veterinarske organizacije i privatna praksa.

Članak 7.

Upisnik pasa vodi se u obliku propisanog računalnog
programa.

Računalni program za vođenje središnjeg upisnika pasa
nalazi se i izvršava na serveru (računalu-poslužitelju) Ministarstva
poljoprivrede i šumarstva.

Članak 8.

Ovlaštene veterinarske organizacije i privatna praksa
pristupaju programu putem računalne mreže Internet, uz identifi­ka­ciju pripadajućim
korisničkim imenom i lozinkom koje dodjeljuje Ministarstvo poljoprivrede i
šumarstva – Uprava za veterinarstvo.

Ovlaštene veterinarske organizacije i privatna praksa
moraju podatke određene člankom 9. ovoga Pravilnika unositi u središnji upisnik
pasa, najkasnije do 10. u mjesecu za prethodni mjesec.

Članak 9.

Upisnik pasa sadržava sljedeće podatke:

– Broj markice;

– Broj svjedodžbe;

– Datum izdavanja svjedodžbe;

– Ime i prezime vlasnika;

– Ime psa;

– Datum štenjenja;

– Pasmina;

– Spol;

– Datum cijepljenja;

– Naziv cjepiva;

– Serijski broj cjepiva;

– Ulica i kućni broj;

– Mjesto;

– Epizootiološka jedinica (općina);

– Epizootiološko područje (županija);

– Trokratni pregled (da/ne);

– Odjava psa (datum);

– Razlog odjave (uginuće, promjena vlasnika, promjena
veterinarske organizacije/privatne prakse);

– Broj prethodne svjedodžbe;

– Veterinarska organizacija/privatna praksa;

– Identifikacijski broj mikročipa;

– Datum
aplikacije mikročipa.

Članak 10.

Nabavu i distribuciju mikročipova može obavljati samo
pravna osoba koju na rok od 3 godine ovlasti Ministarstvo poljoprivrede i
šumarstva.

Ovlaštena pravna osoba iz stavka 1. ovog članka mora
voditi evidenciju izdanih mikročipova, sa sljedećim podacima:

– Broj ukupno izdanih mikročipova;

– Proizvođač mikročipova;

– Popis ovlaštenih veterinarskih organizacija i
privatnih prak­si koje su preuzele mikročipove;

– Popis jedinstvenih brojeva mikročipova koje su
preuzele pojedine ovlaštene veterinarske organizacije i privatna praksa.

Ministarstvo poljoprivrede i šumarstva-Uprava za
veterinarstvo obavlja kontrolu vođenja evidencije iz stavka 2. ovoga članka.

Članak 11.

Psi u pratnji posjednika, koji se provoze preko
područja Republike Hrvatske te oni koji privremeno borave u Republici Hrvat­skoj,
moraju, prije ulaska u zemlju, biti označeni mikro­čipom ili jasno čitljivim
tetovir brojem koji mora biti upisan u svjedodžbu.

Ukoliko su psi iz stavka 1. ovoga članka označeni
mikro­čipom koji nije u skladu s kriterijima određenim ovim Pravil­nikom,
posjednik mora osigurati odgovarajući čitač za očitavanje identifikacijskog
broja s mikročipa.

Psi koji su uvezeni na područje Republike Hrvatske, a
nisu označeni mikročipom u skladu s ovim Pravilnikom, moraju biti označeni
mikročipom u roku od 15 dana od dana ulaska u zemlju.

Članak 12.

Označavanje pasa na način propisan ovim Pravilnikom
mora se provesti najkasnije pri provođenju naređene mjere cijepljenja pasa
protiv bjesnoće za tekuću godinu.

Članak
13.

Ovaj
Pravilnik stupa na snagu osmog dana od dana objave u »Narodnim novinama«, a
počinje se primjenjivati 1. siječnja 2004. godine.

Klasa:
322-01/03-01/85
Urbroj: 525-1-03-1
Zagreb, 2. listopada 2003.

Ministar
poljoprivrede i šumarstva
**mr. sc.** **Božidar
Pankretić,** v. r.

Prilog 1.

Kriteriji kojima moraju udovoljavati mikroČipovi

1.
Sustav mikročipova mora biti u skladu s ISO standardima 11784 i 11785.

2. Mikročip mora sadržavati jedinstveni 15-to
znamenkasti kôd koji je sastavljen na sljedeći način:

a. Mjesta 1, 2 i 3: troznamenkasti kôd države – 191 u
skladu s ISO standardom 3166.

b. Mjesta 4 i 5: kôd proizvođača (991 minus kôd
proizvo­đača, koji je određen ICAR standardom).

c. Mjesta 6 do 15: jedinstveni (individualni) broj
psa.

3. Sustav označavanja koji se koristi u Republici
Hrvatskoj mora osiguravati jedinstvenost mikročipova. Proizvođač mikro­čipova
odgovoran je za neponovljivost brojeva mikro­čipova.

4. U svaki mikročip mora biti ugrađen mehanizam koji
onemogućava njegovu migraciju u potkožju psa.

5. Mikročip mora biti neškodljiv za životinje.

6. Za aplikaciju mikročipa može se koristiti samo
aplikator za jednokratnu upotrebu.

7. Upute o aplikaciji mikročipa i rukovanju čitačem moraju biti na hrvatskom jeziku.

if !supportLineBreakNewLine
endif

if !supportLineBreakNewLine
endif

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Broj mjesta | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Primjer | 1 | 9 | 1 | x | x | x | x | x | x | x | x | x | x | x | x |
| Opis | Kôd države  if !supportEmptyParas endif | | | Kôd proizvođ | | Individualni brojevi životinje | | | | | | | | | |

if !supportEmptyParas endif

if !supportEmptyParas endif

Pravilnik, NN 162/2003-2329